*Проект!*

**Наредба за изменение и допълнение на Наредба № 38 от 2004 г. за условията и реда за провеждането на изпитите на кандидати за придобиване на правоспособност за управление на моторно превозно средство и реда за провеждане на проверочните изпити** *(обн., ДВ, бр. 42 от 2004 г.; изм. и доп., бр. 38 от 2006 г.; изм., бр. 44 от 2006 г.; изм. и доп., бр. 4 и 97 от 2008 г., бр. 18 от 2010 г.; изм., бр. 50 от 2010 г.; изм. и доп., бр. 33 и 80 от 2011 г., бр. 95 от 2012 г. и бр. 31 от 2014 г. и бр. 70 от 2015 г.,* [*бр. 64*](https://web.apis.bg/p.php?i=2963922) *от 2016 г., изм., бр. 91 от 2016 г.)*

**§ 1**. В чл. 1, т. 1 думите „и 3“ се заличават.

**§ 2.** В чл. 4 се правят следните изменения и допълнения:

1. Алинея 2 се изменя така:

„(2) За явяване на теоретичен изпит в случаите по чл. 1, когато кандидатите не подлежат на вътрешен теоретичен изпит, те могат да подават документите си за явяване на теоретичен изпит сами, по електронен начин или в регионално звено на Изпълнителна агенция „Автомобилна администрация“, на територията на която желаят да се явят на изпит.”;

2. В ал. 3 след думата „Изпитът“ се добавя „по ал. 1“.

**§ 3.** В чл. 7 се създава ал. 12:

„(12) Лицата, които кандидатстват за придобиване на правоспособност за управление на МПС от категория А1, А2, А, В1, В и ВЕ, и притежават правоспособност за управление на МПС от същата категория с код 78 (без лост за смяна на предавките или без педал на съединителя), полагат само практически изпит.“

**§ 4.** В чл. 8 се правят следните изменения и допълнения:

1. В ал. 2 след думите „населено място“ се добавя „а за категории С1Е, СЕ, D1Е, DЕ и извън населено място“.

2. В ал. 3 думата „само“ се заличава и след думите „населено място“ се добавя „а за категории С1, С, D1, D и извън населено място“.

**§ 5.** В чл. 10, ал. 5 думите „В случаите по ал. 4, т. 3 и 4“ се заличават и се създава изречение второ както следва:

„След заплащане на разходите, всеки кандидат получава индивидуален ваучер, с който се индивидуализира в информационната система на Изпълнителна агенция „Автомобилна администрация“.“

**§ 6.** В чл. 12 се правят следните изменения и допълнения:

1. В ал. 2, т. 3 се създава изречение второ:

„Работното място е оборудвано със:

а) техническо устройство за решаване на тестовете;

б) техническо средство за видеонаблюдение;

в) огледална плоскост, която осигурява на лицето провеждащо изпита, видимост на действията на кандидата.“;

2. В ал. 4, т. 3 думите „светлинен и” се заличават.

3. Създава се ал. 10:

„(10) Помещението за провеждане на теоретичните изпити е оборудвано с:

1. технически устройства за проверка за наличието на метални/електронни устройства в кандидатите - стационарна рамка и преносимо устройство.

2. устройство за проверка за наличието на радиоизлъчвания.

3. система за заснемане и разпознаване на лицевата част на кандидатите преди да заемат работното си място, която осигурява:

а) направа на ясна снимка на кандидата;

б) автоматично сравняване на снимката на кандидата, направена преди изпита със снимката от неговите лични документи и недопускане до изпит, когато има несъответствие;

в) възможност за допускане до изпит, когато председателят на комисията смята, че лицето, което решава теста е вписаното в протокола лице;

г) възможност за запазване и визуализиране в протокола на снимката на кандидата, направена преди изпита.

4. система за разпознаване на лицевата част на кандидата по време на решаване на тестовете, която:

а) осигурява сравняване на определени параметри на лицето, което решава теста с неговата снимка, направена преди изпита;

б) извежда графична информация, когато има несъответствие при сравняването по т. 3, б. „б” и осигурява възможност на лицето определено за повеждане на изпита да го прекрати;

г) осигурява прилагане на пет снимки на лицето решавало теста в произволно избрани моменти от изпита към решените тестове.

5. система за генериране и решаване на тестовете, която:

а) осигурява автоматизирано генериране на случаен принцип на тестовете при спазване на изискванията на Методиката за провеждане на изпитите за придобиване на правоспособност за управление на МПС, издадена на основание чл. 33 и изискванията на чл. 39 - 41;

б) осигурява запазване и съхранение на решените тестове с възможност за последващо разглеждане.

6. специално определено място, където изпитваните лица оставят металните предмети и/или електронните си устройства (индивидуални заключващи се шкафчета).“

**§ 7.** В чл. 15 се правят следните изменения и допълнения:

1. В ал. 1:

а) в т. 8, б. „а“ думите „която осигурява не по-малко от осем предавателни отношения при движение напред“ се заличават;

б) в т. 9 след думите „спирачната уредба,“ се добавя „с предавателна система с ръчно избиране на предавките от водача;“

2. В ал. 3 се създава т. 8 и 9:

„8. възможност за преглед на записа от видеонаблюдението в учебен център, като кандидатът се оторизира с номера на ваучера от проведения изпит;

9. възможност за преглед на грешките, които председателят е маркирал по време на изпита.”

3. Алинея 4 се изменя така:

„(4) Освен техническото средство по ал. 3, моторното превозно средство, с което се провеждат практическите изпити, с изключение на мотоциклетите, е оборудвано и с техническо средство за определяне на маршрута, при което са осигурени:

1. директна видимост от мястото на изпитвания;

2. ясно и своевременно указване на посоката, в която да продължи движението си кандидата;

3. съдържанието на изпита отговаря на изискванията на Методиката за провеждане на изпитите за придобиване на правоспособност за управление на МПС, издадена на основание чл. 33;

4. възможност за промяна на маршрута, когато движението по определения маршрут е невъзможно (ремонт, задръстване и др.).“

4. Създава се нова ал. 5:

„(5) Оборудването по ал. 3 и 4 се осигурява от Изпълнителна агенция „Автомобилна администрация”.“;

4. Досегашните ал. 5 и 6 стават съответно ал. 6 и 7.

5. Създават се ал. 8 и 9:

„(8) По време на практическият изпит се забранява използването на устройства за заглушаване на електронни сигнали. При констатиране използването на такива устройства, изпитът се прекратява.

(9) Превозните средства по ал. 1, т. 7 и т. 8, б. „а“ могат да бъдат оборудвани с автоматична скоростна кутия, като това обстоятелство се отразява в протокола за изпит.“

**§ 8.** В чл. 16 се правят следните изменения:

1. Алинея 6 се изменя така:

„(6) При запазването на датите за практическите изпити по чл. 24, ал. 4, т. 1, учебните центрове заплащат таксата по [чл. 10, ал. 4, т. 4](https://web.apis.bg/p.php?i=23835#p30774257) и разходите по чл. 10, ал. 5.”

2. Алинея 7 се отменя.

**§ 9.** Член 18 се изменя така:

„Чл. 18. (1) За допускане до теоретичен изпит за придобиване на правоспособност за управление на МПС кандидатите по чл. 4, ал. 2 представят заявление за допускане до изпит (приложение № 2) и декларация, че отговарят на изискванията за допускане до изпит (приложение № 2а), към което прилагат документ за платена такса за теоретичен изпит съгласно Тарифа № 5 за таксите, които се събират в системата на Министерството на транспорта, информационните технологии и съобщенията и документ за платени разходи по чл. 10, ал. 5.

(2) Лицата по чл. 1, т. 2, освен документите по ал. 1, прилагат и копие на легализиран превод на свидетелството за управление на МПС.

(3) Когато кандидатите по чл. 4, ал. 2 подават заявлението за допускане до теоретичен изпит по електронен начин, таксата по чл. 10, ал. 4 и разходите по чл. 10, ал. 5 се заплащат чрез информационната система.

(4) За допускане до теоретичен изпит за придобиване на правоспособност за управление на МПС кандидатите по чл. 4, ал. 1 представят заявление и документите по ал. 1 и 2 в съответния учебен център.

(5) Учебният център е длъжен да съхранява документите по ал. 4 за срок от една година.”

**§ 10.** В чл. 19 се правят следните изменения и допълнения:

1. В ал. 1 след думите „съответната регионална дирекция "Автомобилна администрация"” се заменят със „съответното регионално звено на Изпълнителна агенция „Автомобилна администрация“ или по електронен начин по реда на Закона за електронния документ и електронния подпис или по друг начин, обявен на интернет страницата на Изпълнителна агенция „Автомобилна администрация“ като технически възможен.“

2. В ал. 4 думите „теоретичен и/или” се заличават.

2. Алинея 7 се изменя така:

„(7) За първо явяване на практически изпит се допуска кандидат да се представи от учебен център, различен от посочения в ал. 4, когато кандидатът се явява на изпит в област, различна от тази, в която се е обучавал или по искане на кандидата, за което е подал заявление в съответното регионално звено на Изпълнителна агенция „Автомобилна администрация“ или по електронен път, съгласно Закона за електронното управление, или по друг начин, обявен на интернет страницата на Изпълнителна агенция „Автомобилна администрация“ като технически възможен.”

**§ 11.** В чл. 24 се създават ал. 12 и 13:

„(12) Кандидати, вписани в група за изпит по ал. 4, т. 2 могат да бъдат отписани след подаване на заявление до ръководителя на съответното регионално звено до 4 дни преди изпита. Заявлението се подава лично от заявителя или упълномощен негов представител, като при подаване на заявлението пълномощникът представя нотариално заверено пълномощно или адвокатска карта. Служителят приел заявлението прилага към него копие на пълномощното/картата. Заявлението може да бъде подадено и по електронен път, съгласно Закона за електронното управление, или по друг начин, обявен на интернет страницата на Изпълнителна агенция „Автомобилна администрация“ като технически възможен.

(13) Свободните места в графика за изпит се обявяват 3 дни преди съответния изпит, в часа определен със заповедта по ал. 10.“

**§ 12.** В чл. 25, ал. 2, т. 3 думите „или съответно от който ще започне практическият изпит, или за адреса на учебната площадка – когато практическият изпит се провежда на учебна площадка” се заличават.

**§ 13.** В чл. 32 се правят следните изменения:

1. В ал. 4 след думата „изпита” се поставя точка и текстът до края се заличава.

2. В ал. 5 думите „като не се изисква учебните центрове да представят минимален брой кандидати за изпит” се заличават.

**§ 14.** В чл. 34 се правят следните изменения:

1. Алинея 2 се отменя.

2. Алинея 3 се изменя така:

„(3) Председателят на изпитната комисия за провеждане на практическите изпити получава срещу подпис техническото устройство по [чл. 15, ал. 3](https://web.apis.bg/p.php?i=23835#p27640780) за видеонаблюдение на практическите изпити, техническото устройство по чл. 15, ал. 4 за определяне на маршрута на кандидата и електронно устройство по чл. 43, ал. 3 за отразяване на грешките, които кандидатите допускат по време на практическите изпити и нанасяне на резултатите от изпитите.”

**§ 15.** В чл. 35, ал. 5 думите „техническото устройство по [чл. 15, ал. 3](https://web.apis.bg/p.php?i=23835#p27640780)” се заменят с „техническите устройства по [чл. 15,](https://web.apis.bg/p.php?i=23835#p27640780) ал. 3 и 4”

**§ 16.** В чл. 35а се правят следните изменения и допълнения:

1. Досегашният текст на чл. 35а става ал. 1 и се изменя така:

„(1) В кабинета за изпит изпитваните лица нямат право да ползват и/или държат у себе си други електронни устройства и/или допълнителни материали на хартиен носител. Преди да заемат работните си места, изпитваните лица оставят металните предмети и/или електронните си устройства на определените за целта места (индивидуални заключващи се шкафове) по чл. 12, ал. 10, т. 6. Изпитваните лица подлежат на проверка със стационарно техническо устройство за наличието на електронни устройства у тях. В случай на сигнал от стационарното устройство, лицето определено за провеждане на изпита извършва проверка с преносимото техническо устройство по чл. 12, ал. 11 за проверка за наличието на електронни устройства в кандидатите.“

2. Създават се ал. 2 – 5:

„(2) Преди кандидатът да заеме работното си място, председателят на комисията прави снимка на лицевата част на кандидата, която автоматично се сравнява със снимката от документа за самоличност (системата по чл. 12, ал. 10);

(3) Когато при сравняването по ал. 2 се установи несъответствие между снимките, кандидатът не се допуска на изпит;

(4) В случаите по ал. 3 лицето определено за провеждане на изпита може да допусне кандидата до изпит, когато установи, че лицето, което се явява на изпит е идентично с лицето от изпитния протокол и получи съгласие за допускането му от центъра за мониторинг на изпитите. За случая лицето, провело изпита, изготвя доклад до ръководителя на регионалното звено, не по-късно от края на следващия работен ден;

(5) Работното място на кандидата се определя от информационната система по чл. 12, ал. 10.“

**§ 17.** В чл. 36 се правят следните изменения и допълнения:

1. В ал. 1, т. 6 се изменя така:

„6. уведомява кандидатите, че:

а) изпитът се провежда под постоянно видеонаблюдение;

б) по време на изпита автоматично се прави сравнение на лицевата част на кандидата, който решава теста, с направената снимка по чл. 35а, ал. 2 и при несъответствие, лицето определено за провеждане на изпита, може да прекрати изпита на съответния кандидат (системата по чл. 12, ал. 2, т. 3, б. „а”);

в) по време на изпита се прави проверка за радиоизлъчвания и ако се установи нерегламентирана комуникация, изпитът на съответния кандидат се прекратява;

г) по време на изпита кандидатът няма право да нарушава дисциплината, да комуникира с други кандидати и да ползва помощни материали (учебници, учебни помагала, записки), а ако се установи нарушаване на правилата, изпитът на съответния кандидат се прекратява.”.

2. В ал. 2 думите „документ за самоличност“ се заменят с „валиден документ за самоличност, без валидно свидетелство за управление на МПС“

**§ 18.** В чл. 38 се правят следните изменения и допълнения:

1. Алинея 2 се изменя така:

„(2) Теоретичните изпити се провеждат чрез решаване на електронен тест, който съдържа текстови изпитни въпроси и въпроси със стационарни графични изображения. Тестовете се решават на електронно устройство, като резултатите от изпита се отчитат автоматично. Тестовете за различните категории обхващат само темите за съответната категория. Тестът на всеки кандидат е индивидуален и обозначен с уникален номер.”

2. Създава се нова ал. 4 както следва:

„(4) Изпълнителна агенция „Автомобилна администрация“ публикува на интернет страницата си езиците на които може да бъде проведен теоретичният тест.“

3. Досегашната ал. 4 става ал. 5 и думите „английски език“ се заменят с „един от езиците посочени в ал. 4 и избран от кандидата“.

**§ 19.** В чл. 42 се правят следните изменения и допълнения:

1. Алинея 3 се изменя така:

„(3) Грешките, които кандидатите допускат по време на управление и резултатите от практическите изпити се отразяват в контролна електронна карта чрез електронни устройства.“

3. Създава се ал. 4:

„(4) При невъзможност за отразяване на грешките чрез електронното устройство по ал. 2, изпитът се провежда с контролна карта на хартиен носител, по ред определен в Инструкцията за организирането и провеждането на изпитите на кандидатите за придобиване на правоспособност за управление на МПС по чл. 59 и се отразяват в електронната система до края на следващият работен ден.”

**§ 20.** В чл. 53а се правят следните изменения и допълнения:

1. Алинея 2 се изменя така:

„(2) Изпълнителният директор на Изпълнителна агенция „Автомобилна администрация“ определя със заповед реда за използване на системата за заснемане и за разпознаване на лицевата част на кандидата и за прегледа на записите от теоретичните и практическите изпити.”

2. Алинея 3 се изменя така:

„(3) Снимките в произволно избрани моменти от изпита на кандидата към решените тестове се съхраняват 12 месеца, а снимката към изпитния протокол в срока по чл. 26, ал. 8.”

**§ 21.** Създава се чл. 55а:

“Чл. 55а. (1) Резултатът от практическия изпит може да се обжалва от кандидата пред изпълнителния директор на Изпълнителна агенция „Автомобилна администрация“.

(2) Когато е постъпила жалба по реда на ал. 1 или е получен сигнал за нарушение при провеждането на практическия изпит, изпълнителният директор на Изпълнителна агенция „Автомобилна администрация“ или оправомощено от него длъжностно лице със заповед определя комисия за проверка на резултата от практическия изпит.

(3) Комисията по ал. 2 по своя преценка може:

1. да иска сведения и обяснения от лицата, присъствали на изпита или трети лица, имащи отношение към проверката;

2. да проведе повторен практически изпит.

(4) Повторният практически изпит по ал. 3, т. 2 се провежда след заплащане на държавна такса.

(5) В едномесечен срок от получаване на жалбата или сигнала комисията по ал. 2 изразява становище по основателността им.”

**§ 22.** В чл. 56 се правят следните изменения и допълнения:

1. Досегашният текст става ал. 1 и се изменя така:

„(1) Изпълнителният директор на Изпълнителна агенция “Автомобилна администрация” или оправомощено от него длъжностно лице анулира резултата от теоретичния и/или практическия изпит, когато:

1. за допускане до изпит на съответния кандидат е представен неистински документ или документ с невярно съдържание или такъв документ е представен при записването или по време на обучението му по реда на Наредба № 37;

2. кандидатът е лишен по съдебен или административен ред от правото да управлява моторно превозно средство и се е явил на изпит в срока на наказанието или административната мярка;

3. кандидатът не е отговарял на изискванията за допускане до изпит;

4. кандидатът е решил изпитен тест, който не е индивидуализиран и обозначен съгласно изискванията по чл. 38, ал. 2;

5. кандидатът е решил изпитен тест, който е предоставен за решаване от друг кандидат;

6. кандидатът не е решил самостоятелно изпитния си тест;

7. кандидатът е извършил някое от нарушенията посочени в чл. 35а, ал. 1;

8. комисията по чл. 55а, ал. 2 е приела жалбата против резултата от практическия изпит или сигнала за допуснати нарушения при провеждането му за основателни.

2. Създава се ал. 2:

„(2) Заповедта по ал. 1 подлежи на оспорване по реда на Административнопроцесуалния кодекс. Оспорването не спира изпълнението на заповедта.“

**§ 23.** В приложение № 2 към, [чл. 16, ал. 1](https://web.apis.bg/p.php?i=23835#p30774260) след последния булет на нов ред се добавя:

„Информиран съм, че личните ми данни ще бъдат обработвани на основание нормативната уредба на Република България и Европейския Съюз, за вписване в регистъра по чл. 27, ал. 7 от Наредба № 37.”

**§ 24.** В приложение № 2а към [чл. 18, ал. 1, т. 3](https://web.apis.bg/p.php?i=23835#p17490481) след думите „ДЕКЛАРИРАМ, че не изтърпявам наказание „лишаване от право да управлява МПС“ и не ми е наложена административна мярка „отнемане на правоспособността за управление на МПС“.“ се добавя:

„Информиран съм, че личните ми данни ще бъдат обработвани на основание нормативната уредба на Република България и Европейския Съюз, за вписване в регистъра по чл. 27, ал. 7 от Наредба № 37.”

**§ 25.** В приложение № 3а към [чл. 12, ал. 4](https://web.apis.bg/p.php?i=23835#p30774259) се правят следните изменения и допълнения:

1. Точка 1 се изменя така:

„1. Панорамна камера със заснемане на 3600 градуса.”

2. Точка 2 се изменя така:

„2. Цветна камера осигуряваща ясно изображение за действията на участниците в изпита, оборудвана с микрофон за запис на аудио/звук по времето на провеждане на изпита.”

3. В т. 3:

а) във второто изречение думите „всички камери” се заменят с „камерата”;

б) в третото изречение думата „камерите” се заменя с „камерата”;

в) в последното изречение думите „всички камери” се заменят с „камерата”.

4. В т. 4:

а) в третото тире „камерите” се заменя с „камерата” и думите „всички камери едновременно” се заменят с „камерата”;

б) в четвъртото тире думите „всички камери едновременно” се заменят с „камерата”;

в) в петото тире първото изречение се изменя така:

„техниката на която е инсталирана системата, да е монтирана в помещението за провеждане на изпита оборудвано с камера за видеонаблюдение и заключена в шкаф.“

|  |  |
| --- | --- |
| **Росен Желязков***Министър на транспорта,* *информационните технологии и съобщеният*  |  |